哥德式故仔俾人指係一種「結合恐怖、死亡同浪漫」嘅體裁。哥德式恐怖源自18世紀嘅英格蘭，受到當時盛行歐洲文壇嘅浪漫主義影響，鍾意講人對未知事物嘅恐懼，用macabre等嘅美學，仲會加入同當代社會相關嘅主題，例如貴族就係哥德式恐怖成日用到嘅橋段，而傳統上同歐洲貴族相關嘅城堡同哥德式建築等嘅嘢亦都自然跟住成為哥德式恐怖愛好嘅嘢。